 A kpọkuola ndị nkuzi na steeti Anambra ka ha bàgide niji usoro ọgbara ọhụụ ICT were enye nkuzi ma na-akwàlitekwa ọnọdụ mmụta.  Oku a bụ nke a kpọrọ site nọnụ aka na-achị steeti ahụ, bụ Gọvanọ Willie Obianọ nokwu ya na mmemme nchịkọta inye ọzụzụ were izu ụka atọ a chịkọbààra ndị nkuzi nọ na steeti ahụ banyere otu e si eji usoro ọgbara ọhụụ akwalite nkuzi ba mmụta, bụkwa nke weere ọnọdụ nogige Teachers House dị nAwka bụ isi obodo steeti ahụ.Gọvanọ Obianọ, nke onye nọchitere anya ya bụ Kọmishọna na-ahụ maka nkwàlite ndị ntorobịa na akụnụba ihe e ji aka emepụta, bụ Maazị Afam Mbanefo mere ka a mara na gọọmenti steeti ahụ nwere ezi mkpebi na mmasị ịkwalite ọnọdụ agụmakwụkwọ na steeti ahụ ka ọ bụrụ nke na-amị akpịrị, nke nọ nogoogo mba ụwa nke dabara adaba nusoro ọgbara ọhụ e si akwalite mmụta, bụ E-education na E-learning, bụzị nke mere e jiri chịkọba ma hazie ya bụ nkụzi, nke e sitere na ya wee buru ụzọ nye ndị nkuzị ọzụzụ banyere nke ahụ. Ọ kpọkuzịkwara ndị nkuzi ahụ ka ha jigidesie ihe ha mụtara ike, tinye ya nọrụ ma were ya mepụta ihe a hụrụ anya nebe o metụtara ịkwalite ọnọdụ nkuzi na mmụta nusoro ọgbara ọhụụ nụlọ akwụkwọ ha dị iche iche.Nokwu nke ya, Kọmishọna na-ahụ maka agụmakwụkwọ na steeti ahụ, bụ Ọkammụta Kate Omenụgha chetaara ndị nkuzi ahụ na oge a dịghị anya, ndị nkuzi maara ka e si e ji usoro ọgbara ọhụụ dijitaalụ akwalite nkuzi na mmụta ga-anọchi anya ndị amaghị eme nke ahụ, ma ọ bụrụ na ha achọghị ịmụta nihi na ụwa na-emezịkwa ntụgharị ugbua, bụzị nke mere o jiri dị mkpa na onye nkuzi ọbụla ga-amụta ma mara nke ekwz na-akụ niji usoro ọgbara ọhụụ enye nkuzi.Ka ọ na-etinye ọnụ nisiokwu ya bụ ọgbakọ ọzụzụ, nke bụ Ịgbanwe Usoro Nkuzi Na Mmụta Na Ngalaba Agụmakwụkwọ Ka Ọ Dịzie nUsoro Ọgbara Ọhụụ Dijitaalụ, Ọkammụta Omenụgha, kwuru na malitezie ugbua dịrị gaba na steeti ahụ, na ndị nkuzi ga na-ejizị usoro ọgbara ọhụụ ICT wee na-akwado ma na-ahazi nkuzi ha, ma kpọkuo ha ka onye ọbụla nime ha jirikwa onwe ya maka ọrụ ahụ chere ha nihu.Na mbụ nokwu mmalite ya, ode akwụkwọ ọkpụtọrọkpụ nisi ngalaba ụlọ ọrụ steeti ahụ na-ahụ maka mmụta nogoogo ntà, bụ Maazị Nwabụeze Nwankwọ kelere gọọmenti steeti Anambra, ndị isi ụlọakwụkwọ, ndị nkuzi na ndị òtù na ụlọ ọrụ dị iche iche jikọrọ aka ọnụ iji mee ka ya bụ ọzụzụ gaa siriri-werere, nke gụnyere ụlọ ọrụ Google, Zenox, na Bring It On Africa, ọbụnadị dịka ọ kpọkùrù ndị nkuzi ka ha ghara ịhapụ ya bụ ihe ha mụtara nogologo oge ya bụ ọzụzụ; kama ka ha tinye ya nọrụ, maka ọdịmma ha, ọdịmma ụmụakwụkwọ ha nakwa ọdịmma steeti ahụ na ọdịmma ala Nigeria. 